CELEX: 
Language: bg
Date: 2017-11-17 00:00:00
Title: РЕШЕНИЕ ЗА ИЗПЪЛНЕНИЕ НА КОМИСИЯТА за признаване на схемата „RTRS EU RED“ като доброволна схема, доказваща спазването на критериите за устойчивост съгласно директиви 98/70/ЕО и 2009/28/ЕО на Европейския парламент и на Съвета

РЕШЕНИЕ ЗА ИЗПЪЛНЕНИЕ НА КОМИСИЯТА
            
            
               от 17.11.2017 година
            
            
               за признаване на схемата „RTRS EU RED“ като доброволна схема, доказваща спазването на критериите за устойчивост съгласно директиви 98/70/ЕО и 2009/28/ЕО на Европейския парламент и на Съвета
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Директива 98/70/ЕО на Европейския парламент и на Съвета от 13 октомври 1998 г. относно качеството на бензиновите и дизеловите горива и за изменение на Директива 93/12/ЕИО на Съвета
                  1
               , и по-специално член 7в, параграф 4, втора алинея от нея,
            
            
               като взе предвид Директива 2009/28/ЕО на Европейския парламент и на Съвета от 23 април 2009 г. за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО
                  2
               , и по-специално член 18, параграф 4, втора алинея от нея, 
            
            
               като има предвид, че:
            
            
               (1)В членове 7б и 7в от Директива 98/70/ЕО и в приложение IV към нея, и съответно в членове 17 и 18 от Директива 2009/28/ЕО и в приложение V към нея са определени сходни критерии за устойчивост на биогоривата и течните горива от биомаса, както и сходни процедури за проверка на съответствието с тези критерии на посочените биогорива и течни горива от биомаса. 
            
            
               (2)В случаите, в които биогоривата и течните горива от биомаса се вземат предвид за целите, посочени в член 17, параграф 1, букви а), б) и в) от Директива 2009/28/ЕО, държавите членки следва да изискват от икономическите оператори да покажат, че биогоривата и течните горива от биомаса съответстват на критериите за устойчивост, посочени в член 17, параграфи 2—5 от посочената директива. 
            
            
               (3)Комисията може да реши, че доброволни национални или международни схеми, определящи стандарти за производството на продукти от биомаса, съдържат точни данни за целите на член 17, параграф 2 от Директива 2009/28/ЕО и/или доказват, че партиди от биогорива или от течни горива от биомаса съответстват на критериите за устойчивост, определени в член 17, параграфи 3, 4 и 5, и/или че няма материали, които са били умишлено модифицирани или превърнати в отпадъци, така че партидата или част от нея да попадне в обхвата на приложение IX. Когато даден икономически оператор предостави доказателства или данни, получени в съответствие с призната от Комисията доброволна схема, доколкото такива данни или доказателства са обхванати от решението за признаване на доброволната схема, съответната държава членка не следва да изисква от доставчика да предостави допълнителни доказателства за съответствие с критериите за устойчивост. 
            
            
               (4)На 14 юни 2017 г. в Комисията бе внесено искане да се признае, че доброволната схема „RTRS EU RED“ доказва съответствие на партидите от биогорива с критериите за устойчивост, посочени в директиви 98/70/ЕО и 2009/28/ЕО. Схемата, която е със седалище Ciudad de la Paz 353, PISO3 OF 307. C1426AGE Buenos Aires, Аржентина, обхваща биогоривата, произведени от соя. Следва да се предостави достъп до документите за признатата схема чрез платформата за прозрачност, създадена съгласно Директива 2009/28/ЕО.
            
            
               (5)При оценката на доброволната схема „RTRS EU RE“ Комисията установи, че тя адекватно покрива критериите за устойчивост съгласно директиви 98/70/ЕО и 2009/28/ЕО, както и че при нея се прилага методика на база масов баланс в съответствие с изискванията на член 7в, параграф 1 от Директива 98/70/ЕО и член 18, параграф 1 от Директива 2009/28/ЕО. 
            
            
               (6)При оценяването на доброволната схема „RTRS EU RED“ се установи, че тя отговаря на адекватните стандарти за надеждност, прозрачност и независимо одитиране и е в съответствие с методическите изисквания, посочени в приложение IV към Директива 98/70/ЕО и в приложение V към Директива 2009/28/ЕО. 
            
            
               (7)Мерките, предвидени в настоящото решение, са в съответствие със становището на Комитета по устойчивост на биогоривата и течните горива от биомаса,
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Доброволната схема „RTRS EU RE“ („схемата“), за чието признаване е подадено искане до Комисията на 14 юни 2017 г., доказва, че партидите от биогорива и течни горива от биомаса, произведени в съответствие с определените в схемата стандарти за производство на биогорива и течни горива от биомаса, съответстват на критериите за устойчивост, определени в член 7б, параграфи 3, 4 и 5 от Директива 98/70/ЕО и в член 17, параграфи 3, 4 и 5 от Директива 2009/28/ЕО. 
            
            
         
         
            
               Схемата също така съдържа точни данни за целите на член 17, параграф 2 от Директива 2009/28/ЕО и член 7б, параграф 2 от Директива 98/70/ЕО. 
            
            
               Член 2
            
            
               Ако съдържанието на схемата във вида, в който е подадено за признаване от Комисията на 14 юни 2017 г., претърпи промени по начин, който може да засегне основанието за настоящото решение, Комисията трябва незабавно да бъде уведомена за тези промени. В такъв случай Комисията ще направи оценка на съобщените промени, за да установи дали схемата все още отразява адекватно критериите за устойчивост, за които е призната.
            
            
               Член 3
            
            
               Комисията може да реши да отмени настоящото решение, inter alia, при следните обстоятелства: 
            
            
               а)ако бъде ясно доказано, че схемата не е изпълнила елементи, за които се счита, че имат решаващо значение за настоящото решение, или ако са налице тежки и структурни нарушения на такива елементи;
            
            
               б)ако схемата не подаде до Комисията годишни доклади в съответствие с член 7в, параграф 6 от Директива 98/70/ЕО и с член 18, параграф 6 от Директива 2009/28/ЕО;
            
            
               в)ако схемата не прилага стандарти за независимо одитиране, посочени в актовете за изпълнение съгласно член 7в, параграф 5, трета алинея от Директива 98/70/ЕО и в член 18, параграф 5, трета алинея от Директива 2009/28/ЕО, или подобрения на други елементи на схемата, за които се счита, че имат решаващо значение за това признаването ѝ да остане в сила.
            
            
            
               Член 4
            
            
               Настоящото решение влиза в сила на двадесетия ден след деня на публикуването му в Официален вестник на Европейския съюз.
            
            
               То се прилага до [СП: моля, въведете дата — пет години след датата на влизане в сила].
            
            
            
               Съставено в Брюксел на 17.11.2017 година.
            
            
               
                     За Комисията
               
               
                     Председател
                     Jean-Claude JUNCKER
               
            
            
                     
                        
                           
                     
                  
               
         
         
            
                  
                     (1)
                  
                        ОВ L 350, 28.12.1998 г., стр. 58.
               
               
                  
                     (2)
                  
                        ОВ L 140, 5.6.2009 г., стр. 16.